Boletín Nº 24. Martes, 29 de enero de 2008

IV. Administración local
IV.1 Provincial
Deputación da Coruña
Servizo de Fomento
Sección de Cultura e Deportes

Anuncio  Pág. 944  Reg. 08/951-x.

Anterior

Siguiente

Convocatoria de programas de apoio ó deporte xeral e federado dirixidos a entidades para actividades e investimentos durante o ano 2008

Dentro do labor de fomento e apoio ás iniciativas das entidades sen ánimo de lucro que ten atribuída a Deputación da Coruña, convócanse as presentes axudas na área de deportes, que se complementan coas axudas que se convocan nas áreas de cultura, servizos sociais e promoción económica.

As entidades que teñan previsto solicitar axudas da Deputación para a realización de actividades ou investimentos no presente exercicio, terán que optar por unha das áreas (cultura-deporte-servizos sociais-promoción económica), de xeito que soamente poderán presentar solicitudes por unha delas.

Non poderán ser obxecto de axuda na presente convocatoria as actividades ou investimentos subvencionados, no mesmo exercicio, a través doutras convocatorias de subvencións ou de planos provinciais da Deputación.

1.- FINALIDADE E OBXECTO.

A finalidade desta convocatoria é apoiar ás entidades sen fins de lucro na realización de actividades deportivas, na construción ou mellora de infraestructuras e na dotación de equipamentos, nas programacións que desenvolvan en materia de deporte xeral e promoción do deporte federado, incluíndo aqueles equipos que participan en competicións de ámbito e categoría nacional, con atención especial ás entidades que desenvolvan e potencien as súas actividades deportivas nas categorías inferiores ou de base.

Consonte co anterior, e conforme ó disposto na Lei 7/1985, de bases de réxime local, na Lei 5/1997, da administración local de Galicia, na Lei 38/2003, Xeral de Subvencións e Real Decreto 887/2006 polo que se aproba o seu regulamento, na Lei 9/2007 de Subvencións de Galicia e no Regulamento de servizos das corporacións locais, e con cargo ó Presuposto da Deputación para 2008, convócanse, para o período que vai comprendido entre o 1 de xaneiro e o 31 de decembro de 2008, as subvencións que a continuación se detallan:

Materia

Programa

Aplicación presupostaria

DEPORTE XERAL

103

Subv actividade xeral

0601/452C/48901

104

Subv. infraestrutura/equipamento

0601/452C/78901

DEPORTE FEDERADO

105

Subv. actividade federada ámbito nacional

0601/452C/48901

No caso do programa 105 desta convocatoria, destinado a clubes deportivos federados que compiten en categoría nacional, márcanse como obxectivos específicos apoiar ás entidades que se desprazan frecuentemente fora da Comunidade Autónoma para participar en ligas ou competicións oficiais de ámbito nacional, convocadas por organismo oficial ou federacións deportivas nacionais nas modalidades deportivas de implantación na provincia da Coruña.

Non serán obxecto da presente convocatoria ás axudas para a realización de viaxes de ocio, nin para gastos de manutención; polo tanto, este tipo de gastos, tampouco poderán incluirse nos presupostos que se presenten para calquera outra finalidade.

2.- SOLICITANTES.

Poderán optar ós progamas contidos na presente convocatoria as entidades que cumpran os seguintes requisitos:

- Estar legalmente constituída.

- Tener un mínimo de quince socios.

- Carecer de fins de lucro.

- Estar rexistrada no Rexistro de Asociacións de Galicia.

- Desenvolver as súas actividades no ámbito territorial da provincia ou sobre temas de interese para a provincia.

- Fomentar o deporte nas categorías inferiores ou de base, así como a participación dos equipos en competicións organizadas por entidades autorizadas ou polas federacións correspondentes

- Non estar incursa en ningún dos supostos de incapacidade ou incompatibilidade para a percepción de axudas ou subvencións públicas.

- Estar ó corrente nas súas obrigas fiscais coa Axencia Tributaria, a Deputación e coa Seguridade Social.

- No suposto de adquisición, construción, rehabilitación e mellora de bens inventariabeis fíxase un período mínimo de cinco anos de destino dos bens ó fin concreto para o que foi concedida a subvención.

Ademais as entidades que opten polo programa 105 teñen que cumprir os seguintes requisitos:

- A modalidade deportiva practicada ten que ter implantación na provincia da Coruña.

- Participar en competición de ámbito nacional organizada por entidade recoñecida oficialmente ou pola federación deportiva correspondente durante a tempada 2007-2008, que supoña desprazamentos frecuentes fora da Comunidade Autónoma.

- Estar inscritos no Rexistro de Asociaciones Deportivas da Secretaría Xeral para o Deporte.

- Manter integrados na propia entidade un mínimo de tres equipos en categorías inferiores diferentes, participando en competicións organizadas por organismo oficial ou federación deportiva correspondente.

3.- CONDICIÓNS.

3.1.- A concesión das subvencións realizarase en réxime de concorrencia competitiva.

3.2.- As entidades poderán solicitar un máximo de dúas subvencións, de acordo co seguinte: unha solicitude para actividade (103 ou 105) + unha solicitude para infraestructura e equipamento (104).

No caso de solicitar dúas subvencións, deberá priorizarse entre elas.

3.3.- A Deputación poderá conceder subvencións ata os seguintes importes máximos:

Programa 103: 18.025 €

Programa 104: 31.000 €

Programa 105: 65.000 €

3.4.- Con carácter xeral o importe da subvención solicitada será entre o 20% e o 80% do presuposto de gastos

Ademáis, a actividade ou investimento deberá contar cun financiamento propio pola entidade de, alomenos, o 5 % do seu importe.

3.5.- Os clubs deportivos federados subvencionados a través desta orde deberán realizar as actividades e cumprir coas obrigas que se sinalan de seguido, en función do importe da subvención:

6.000 -
11.999

12.000 -
17.999

18.000 - 29.999

30.000 - 49.999

50.000 - 65.000

Partidos de promoción

1

2

3

6

Entradas a entregar

50 x 5 partidos

50 x 5 partidos

50 x 10 partidos

Cursos de promoción

1

2

Anagrama de Deputación en material gráfico de difusión

SI

SI

SI

SI

SI

Anagrama de Deputación en vestimenta deportiva

SI

SI

Vallas ou pancartas nos recintos deportivos

unha de
3 x 0,80

unha de
6x0,80
ou dúas de
3 x 0,80

unha de
6x0,80
ou dúas de
3 x 0,80

dúas de
6x0,80
ou catro
de 3 x 0,80

dúas de
6x0,80
ou catro
de 3 x 0,80

Fondo de Deputación en rodas de prensa

SI

SI

4.- DOCUMENTACIÓN.

As solicitudes deberán formularse nos modelos normalizados que se facilitarán no Rexistro Xeral da Deputación, na Sección de Cultura ou na páxina web da Deputación: www.dicoruna.es

Achegarase tamén a seguinte documentación:

4.1.- Documentación xeral da entidade:

A.- Fotocopia compulsada da tarxeta do CIF da entidade. No caso de que o solicitante presente o CIF dunha entidade de ámbito superior, deberá acreditar que conta coa autorización da entidade titular do CIF para a súa utilización.

B.- Fotocopia compulsada dos estatutos da entidade.

C.- Certificación orixinal dos datos bancarios da entidade, segundo modelo aprobado pola Deputación.

D.- Fotocopia compulsada da tarxeta do NIF do representante.

E.- Certificación orixinal acreditativa do acordo de solicitude e do nomeamento do representante para as súas relacións coa Deputación.

F.- Declaración de estar ó corrente das obrigas fiscais ca Axencia Tributaria, a Deputación e coa Seguridade Social.

G. - Certificación de que a entidade figura inscrita no Rexistro de Asociacións de Galicia.

H.- Certificación na que se exprese o número de socios activos, que terá que acadar un mínimo de quince.

I.- Declaración do representante de non estar incurso en causas de incompatibilidade ou incapacidade para contratar e percibir subvencións da Administración pública e de aceptación das bases da convocatoria.

L.- Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ó corrente nas súas obrigas tributarias e coa Seguridade Social no momento de recoñecer as obrigas e ordenar os pagamentos das subvencións; no caso de non dar esta autorización, a entidade deberá presentar as acreditacións xunto coa documentación xustificativa para o cobro.

M.- Compromiso da entidade de facer constar a colaboración de Deputación da Coruña en toda a información que realice do desenvolvemento das actividades ou inversións.

4.2.- Documentación específica da subvención:

N.- Memoria explicativa da actividade ou investimento que se vai realizar e das actividades levadas a cabo pola entidade nos dous anos anteriores ó da presentación da solicitude de subvención; a memoria deberá facer mención ás persoas beneficiadas directa ou indirectamente pola axuda e ó calendario fixado.

Ñ.- Certificación, segundo o modelo aprobado pola Deputación, na que se especifique:

* número de licenzas en activo, por categorías, na tempada 2007-2008

* equipos en categorías inferiores

* cadro de tarifas anuais que aboan os participantes, por categorías e modalidade deportiva.

O.- Importe da subvención solicitada,que non poderá superar ó 80% do presuposto de gastos e declaración doutras subvencións solicitadas para a mesma finalidade.

No caso de realización de actividades:

P.- Presuposto estimativo dos gastos, que deberá acadar un mínimo de 3.000 €, para cada solicitude.

No caso de realización de obras ou investimentos:

Q.- Memoria valorada ou proxecto redactado por técnico competente.

R.- Compromiso de obtención de licenzas e autorizacións preceptivas ós efectos de cumprimento da legalidade urbanística, e o respecto e protección do patrimonio histórico-artístico e o medio ambiente.

A entidade haberá de solicitar, polo menos, tres ofertas de distintos provedores, no caso de que o gasto sexa superior a 30.000 €, para realización de obras, ou superior a 12.000 €, para adquisición de equipamento ou prestación de servizos.

S.- Acreditación da titularidade do ben para o que se solicita a subvención.

4.3.- Ademais, para os clubes que opten polo programa 105 :

T.- Certificado de estar inscritos no rexistro de asociacións deportivas da Dirección Xeral para o Deporte.

U.- Certificación, segundo modelo aprobado pola Deputación, da Federación galega ou nacional correspondente, na que se especifique:

* A participación do equipo senior en competición de ámbito nacional na tempada 2007-2008, con denominación da competición e grao de nivel nacional.

* Calendario da competición do equipo senior para a tempada 2007-2008.

* Número de equipos de categoría inferior, licenzas por categoría, nivel da competición, equipos participantes en competicións organizadas por entidade oficialmente recoñecida ou federación deportiva correspondente.

De conformidade co art. 35.f) da Lei 30/1992, se os documentos solicitados nos apartados A, B, C e D, anteriores están en poder da Deputación, o solicitante non terá que volver remitilos, pero haberá de sinalar a data e a dependencia na que se presentaran anteriormente.

A documentación que se entregue en fotocopia deberá estar debidamente compulsada.

O defecto, erro ou ausencia na presentación da documentación á que se refire esta base 4 deberá ser corrixido no prazo de dez días dende a recepción do requirimento. De non facelo, arquivarase a solicitude sen máis trámite.

5.- LUGAR E PRAZO DE PRESENTACIÓN DE SOLICITUDES.

5.1.- Presentación ordinaria.

As solicitudes presentaranse no Rexistro Xeral da Deputación da Coruña, nos rexistros municipais dos Concellos que teñen asinado para este fin coa Deputación (pode verse a relación de concellos con convenio na páxina web, www.dicoruna.es ) ou en calquera outros rexistros públicos aos que se refire o artigo 38.4 da Lei 30/92 de 26 de novembro, de réxime xurídico das administracións públicas e do procedemento administrativo común.

5.2 .- Presentación telemática.

Co fin de incentivar a utilización de medios electrónicos, e no marco dos principios da Lei 11/2007, de 22 de xuño, de acceso electrónico dos cidadáns aos servizos públicos, recoméndase presentar de xeito telemático a solicitude través da páxina web da Deputación da Coruña: www.dicoruna.es. que producirá os seguintes efectos:

a) Solicitantes que dispoñan de sinatura electrónica:

A presentación telemática producirá plenos efectos xurídicos, sempre que a solicitude sexa enviada dentro do prazo estabelecido.

Neste caso, a documentación complementaria que se ten que presentar coa solicitude, enviarase posteriormente por correo, ou por calquer medio que deixe constancia do seu envío, achegada dunha copia en papel da súa solicitude.

b) Solicitantes que non dispoñan de sinatura electrónica.

Poderán cubrir e cursar de xeito telemático a sua solicitude, pero para que a presentación .produza efectos xurídicos será necesaria a sua impresión, sinatura e posterior presentación en soporte papel dentro do prazo que seguidamente se indica e nun dos rexistros públicos aos que se refire o apartado 5.1.

5.3.- Prazo de presentación

O prazo de presentación de solicitudes comenzará ó día seguinte á publicación da presente convocatoria no Boletín Oficial da Provincia e rematará o 29 de de febreiro de 2008. No caso de presentación telemática con sinatura electrónica, o envío poderá realizarse en calquera momento antes das 00:00 horas do día 1 de marzo do 2008.

Non obstante o anterior, ó longo do exercicio presupostario poderán presentarse solicitudes que, por circunstancias novas ou por causas imprevisibles e excepcionales, non puideran presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida presupostaria non poderá superar o 10% do importe total da consignación desta. Estas peticións tramitanse de acordo coas presentes bases, agás o cumprimento do prazo.

6.- RESOLUCIÓN DOS PROGRAMAS.

A concesión das subvencións realizarase, mediante un réxime de concorrencia competitiva, por resolución da Presidencia, a proposta motivada da comisión avaliadora e requirirá informe do Servizo de Fomento, no que figure que da información que consta no seu poder, derívase que os beneficiarios cumpren todos os requisitos necesarios para acceder ás subvencións.

A comisión avaliadora estará composta polos seguintes membros:

Presidente: Deputado presidente da Comisión de deporte e mocidade.

Vocais: Tres deputados/as designados/as polo presidente da Deputación.

Na comisión actuará como secretario/a, sen voto, un funcionario do Servizo de Fomento.

6.1.- Valoración das solicitudes.

A selección das peticións e a contía das subvencións determinarase unha vez consideradas as actividades e investimentos que se van realizar, ponderando as seguintes circunstancias:

Para os programas 103 e 104:

• Interese das actividades ou investimentos: ata 20 puntos, dos que ata 10 concederanse en función da prioridade sinalada polo solicitante na petición.

• Número de licenzas totais en activo, equipos en categorías inferiores e de tarifas anuais dos participantes: ata 30 puntos.

• Coeficiente de financiamento derivado da solicitude: ata 20 puntos.

• Adecuación das actividades ou investimentos que se van realizar ó interese provincial e emprego da lingua galega na súa realización: ata 30 puntos.

Para o programa 105:

• Nivel da competición dos equipos, nº de deportistas participantes con licenza actual, nº de equipos participantes na actual tempada e tarifas anuais: ata 50 puntos.

• Adecuación das actividades ou investimentos que se van realizar ó interese provincial e emprego da lingua galega na súa realización: ata 30 puntos.

• Interese das actividades ou investimentos: ata 20 puntos, dos que 10 como mínimo concederanse en función da prioridade sinalada polo solicitante na petición.

6.2.- Notificación e publicidade da resolución.

A resolución de concesión deberase notificar expresamente a tódolos solicitantes de forma fidedigna; as subvencións concedidas publicaranse no Boletín Oficial da Provincia, no primeiro e terceiro trimestre do ano, con relación ás subvencións concedidas no semestre inmediato anterior.

Contra a desestimación expresa ou presunta das solicitudes presentadas poderán formularse os recursos que procedan.

6.3.- Reformulación de solicitudes.

De acordo co estabelecido no art.27 da Ley General de Subvenciones e no 61 do seu regulamento, a reformulación de solicitudes realizarase de forma automática, de xeito que, se o importe da subvención é inferior ó solicitado polo beneficiario, o presuposto subvencionado que deberá ser xustificado posteriormente, determinarase dividindo a contía da subvención concedida polo coeficiente de financiamento proposto polo beneficiario.

6.4.- Modificación dos conceptos.

Despois da notificación da resolución de concesión, e trala solicitude razoada do beneficiario da subvención, poderá autorizarse a reformulación da solicitude inicial, mediante o cambio dos obxectivos ou conceptos concretos que se detallan na memoria ou presuposto da solicitude, sempre que se manteña a finalidade da subvención.

Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, logo da proposta previa da comisión avaliadora que deberá ter en conta as seguintes circunstancias:

Se o presuposto da nova actividade ou investimento é superior ou igual ó presuposto subvencionado inicial, manteranse as mesmas condicións da subvención concedida: coeficiente de financiamento, importe da subvención e presuposto subvencionado.

Se o presuposto da nova actividade ou investimento é inferior ó presuposto subvencionado inicial, a comisión avaliadora, logo do informe previo do Servizo de Fomento, deberá determinar o novo importe da subvención e o novo presuposto subvencionado, que serán inferiores ós inicialmente estabelecidos, e o novo coeficiente de financiamento.

7.- XUSTIFICACIÓN E PAGAMENTO.

7.1.- Prazo de xustificación.

O prazo para a xustificación das subvencións finalizará o día 31 de xullo de 2009, se ben antes de finalizar o prazo, poderá ampliarse por solicitude do interesado ou por proposta razoada da unidade xestora.

Se non se presenta a xustificación dentro de prazo (inicial ou prorrogado), a Presidencia da Deputación, mediante a resolución correspondente, iniciará expediente de anulación do correspondente compromiso. A resolución final será notificaraselle á entidade e á Intervención Provincial para o seu reflexo contable.

En calquera caso, a data límite para a xustificación non poderá exceder da fixada nas bases de execución do presuposto xeral da Deputación da Coruña para o exercicio 2008.

7.2.- Consideracións xerais.

7.2.1.- As subvencións aboaranse despois da xustificación dos gastos. Con carácter xeral non se admitirán como xustificantes de gastos os referidos a alimentos e bebidas.

7.2.2 A.- Para os programas 103 e 104.-

Para os efectos de xustificación das subvencións, defínese o coeficiente de financiamento como o cociente entre o importe da subvención solicitada e o importe do presuposto calculado de gastos.

A aplicación deste coeficiente ó importe da subvención concedida dará lugar ó presuposto subvencionado que será o que se teña que xustificar para poder cobrar a subvención; é dicir:

Importe subvención concedida
Presuposto subvencionado = ––––––––––––––––––––––––––
Cf

No caso de ter outras subvencións para o mesmo obxecto que, en concorrencia coa subvención da Deputación, teñan un importe superior á cantidade resultante do cálculo anterior, o presuposto subvencionado será a suma das subvencións.

O gasto xustificado documentalmente deberá acadar polo menos, o importe do presuposto subvencionado.

B.- Para o programa 105.-

Para os efectos de xustificación das subvencións, o presuposto subvencionado será o dobre da subvención concedida.

No caso de ter outras subvencións para o mesmo obxecto que, en concorrencia co a subvención da Deputación, teñan un importe superior ó dobre, o presuposto subvencionado que se xustificará será a suma das subvencións.

Os gastos xustificados deberán axustarse ós conceptos incluídos no presuposto inicial.

7.2.3.- O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolverá o beneficiario.

7.2.4.- Para o cobro da subvención as entidades deberán estar ó corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación.

Así mesmo, as entidades deberán acreditar que están ó corrente nas obrigas tributarias e coa Seguridade Social.

As certificacións acreditativas desta situación poderan ser solicitadas directamente pola Deputación en virtude da autorización dada pola entidade.

7.2.5.- Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.

7.2.6.- O beneficiario deberá someterse aos procedementos de control ou auditoría que se realicen pola Intervención Provincial, polos seus propios medios ou a través de empresas colaboradoras, e tamén, na condición de contadante, aos procedementos de control que poida realizar o Consello de Contas de Galicia , o Tribunal de Contas ou calquera outro órgano de control interno ou externo nacional ou europeo. E como resultado de ditos procedementos, poderá esixirse responsabilidade administrativa, consonte ao previsto na Lei 38/2003, xeral de subvencións, e no seu caso responsabilidade penal, de conformidade co Código Penal.

7.3.- Documentación xustificativa.

7.3.1.- No caso de subvencións por importe inferior a 60.000 €, para o cobro da subvención as entidades deberán presentar unha conta xustificativa simplificada, mediante a aportación da documentación que, de seguido, se sinala:

A.- Unha memoria da actuación xustificativa do cumprimento das condicións impostas na concesión da subvención con indicación das actividades realizadas e dos resultados obtidos.

No caso de subvencións que teñan por finalidade a realización de proxectos que xeren gastos de investimento a memoria deberá reflectir expresamente os seguintes termos: obtención de licenzas preceptivas, publicidade do financiamento provincial ( cartel informativo ou placa conmemorativa), e cumprimento de normas contractuais

No suposto de suministro de bens de equipo ou de prestación de servizos por empresas de consultoría ou de asistencia técnica, se o gasto subvencionabel supera a contía de 12.000 € deberá acreditar á solicitude dos tres presupostos estabelecidos no art. 31.3 da Lei 38/2003 de 17 de novembro, Xeral de Subvencións..

B.- Unha relación clasificada dos gastos e investimentos realizados, expedida e asinada polo Secretario e co Vº e Prace do seu Presidente, con identificación dos acreedores (nome ou razón social, apelidos e NIF), dos conceptos de gasto dos documentos (número de factura ou documente equivalente, importe, data da emisión e, no seu caso, data e medio de pago). Dito pago que se poderá realizar tanto antes como despois do cobro da subvención, deberá quedar acreditado documentalmente mediante a utilización de transferencia bancaria, tarxetas de débido ou crédito, cheque nominativo ou calquera outro que deixe constancia da data de pago e da identidade do perceptor. Só excepcionalmente se poderá realizar o pago en metálico en importes inferiores a 150 € nos que non resulte posible a utilización dun dos medios anteriormente indicados. No caso de que a subvención se outorgue con arreglo a un presuposto, indicaranse as desviacións acaecidas.

C.- Unha certificación expedida polo secretario da entidade, co visto e prace do seu presidente, na que se faga constar que o gasto foi reflectido, na forma preceptiva, no libro de contabilidade da entidade, segundo o disposto no art. 14 da Lei 38/2003 de 17 de novembro, Xeral de Suvencións.

Para os beneficiarios aos que non lle resulte de aplicación obligatoria o Plan de contas adaptado a entidades non lucrativas (R:D:776/1998, do 30 de abril) abondará con que leven os seguintes libros e rexistros:

• Libro diario de ingresos e gastos, no que se reflicten por orde cronolóxica tódolos ingresos e gastos e que deberá estar debidamente conciliado cos movementos realizados a través das contas bancarias Dito Libro deberá estar dilixenciado polo Presidente, polo Secretario e polo Tesoureiro da entidade.

• Liquidación anual de ingresos e gastos, que deberá resultar dos movementos producidos no Libro anterior e na que quedará constancia da sua aprobación pola Asamblea de socios.

• Libro de Inventarios no que se reflicten axeitadamente tódolos bens e dereitos da entidade, así como as suas altas e baixas , e que tamén deberá se dilixenciado polo Presidente, secretario e tesoureiro.

Asimesmo os beneficiarios das subvencións en consonte có estabelecido no artigo 14 g) e 39 da lei 3/2003 Xeral de Subvencións deberán conservar os documentos acreditativos da xustificación das subvencions durante un periodo de catro anos a contar desde a xustificación da subvención, en tanto que poden ser obxeto das correspondentes actividades de control pola Deputación..

D.- Unha relación detallada das subvencións ou axudas obtidas doutras Administracións públicas ou entidades privadas para o mesmo obxecto, con indicación do seu importe ou procedencia, ou, pola contra, declaración de non ter outras subvencións públicas ou privadas para o mesmo obxecto. Dito Libro deberá estar dilixenciado polo Presidente, polo Secretario e polo Tesoureiro da entidade.

No caso de concorrencia de subvencións públicas que se atopen xustificadas, poderá achegarse certificación da Administración concedente, na que se detallen os conceptos subvencionados e os importes xustificados e período ó que se refiren os gastos.

7.3.2.- No caso de subvencións por importe igual ou superior a 60.000 €, para o cobro da subvención as entidades deberán presentar unha conta xustificativa, mediante a aportación da documentación que, de seguido, se sinala:

A.- Unha memoria da actuación xustificativa do cumprimento das condicións impostas na concesión da subvención con indicación das actividades realizadas e dos resultados obtidos.

B.- Unha memoria económica xustificativa do coste das actividades realizadas, que conterá:

* Relación clasificada dos gastos e inversións realizadas, expedida e asinada polo Secretario e co Vº e Prace do seu Presidente con identificación dos acreedores (nome, apelidos e NIF), dos conceptos de gasto dos documentos (número, importe, data da emisión e, no seu caso, data de pago). No caso de que a subvención se outorgue con arreglo a un presuposto, indicaranse as desviacións acaecidas.

* As facturas ou documentos equivalentes incluídos na relación anterior.

Coa finalidade de dar cumprimento ó disposto no art. 30.3 da Lei 38/2003, Xeral de Subvencións, no caso de presentar fotocopias, antes de facer a fotocopia deberá extenderse no orixinal da factura unha dilixencia na que se faga constar que a factura foi utilizada como xustificante de gasto para obtención dunha subvención da Deputación da Coruña.

C.- Unha relación detallada das subvencións ou axudas obtidas doutras Administracións públicas ou entidades privadas para o mesmo obxecto, con indicación do seu importe ou procedencia, ou, pola contra, declaración de non ter outras subvencións públicas ou privadas para o mesmo obxecto.

No caso de concorrencia de subvencións públicas que se atopen xustificadas, poderá achegarse certificación da Administración concedente, na que se detallen os conceptos subvencionados e os importes xustificados e período ó que se refiren os gastos.

D.- No caso das subvencións que financien gastos de investimento, ademáis da documentación sinalada anteriormente:

* Adquisición de bens de equipo:

acta de recepción.

acreditación do acordo de aprobación da factura polo órgano competente.

se o importe do ben é superior a 18.000 €, valoración pericial sucrita por técnico colegiado independente.

* Adquisición de bens inmobeis:

copia compulsada da escritura pública e xustificante do pagamento dos impostos que correspondan.

inscrición no Rexistro da Propiedade do financiamento obtido.

adscrición do ben á finalidade para a que foi subvencionado, por un mínimo de cinco anos.

se o importe do inmoble é superior a 18.000 €, valoración pericial sucrita por técnico colegiado independente.

* Execución de obras:

Se se realizan por contrata:

certificación de obra subscrita por técnico competente e relación valorada que conterá gastos xerais, beneficio industrial e IVE

factura

acta de recepción.

acreditación do acordo de aprobación polo órgano competente.

Se o importe subvencionado fose inferior a 3000 € , admitirase como xustificante a factura da obra realizada sin necesidad de aportar certificación do técnico colexiado nin relación valorada.

Se se realizan por administración:

a) sin materiais

Certificación do técnico colexiado

Relación valorada polo importe de execución material. Non se precisa factura e non incluirá o IVE

Acta de recepción

Acreditación do acordo de aprobación polo órgano competente

b) con materiais

Certificación de técnico colexiado polo importe da man de obra e relación valorada polo importe de execución material. (sin IVE)

Factura orixinal ou copia compulsada polo importe dos materiais (Có IVE) .

Acta de recepción

Acreditación do acordo de aprobación polo órgano competente

Nos casos en que sexa de aplicación, a entidade deberá acreditar o cumprimento das obrigas sinaladas no art. 31.3 da Lei Xeral de Subvencións.

7.3.3.- Os clubes que opten polo programa 105, ademáis da documentación sinalada nos apartados anteriores, acreditarán o cumprimento das obrigas sinaladas na base 3.5 do seguinte xeito:

* Partidos de promoción: informes dos concellos nos que se celebren os encontros, ou acta arbitral coa conformidade da federación deportiva correspondente.

* Entradas: xustificante da entrega das entradas na Sección de Cultura e Deportes ou no Gabinete de Deportes da Deputación.

* Cursos de promoción: informes dos concellos ou dos directores das instalacións nos que se celebren os cursos, coa conformidade do Gabinete de Deportes da Deputación e relación de monitores e asistentes ós cursos.

* Anagrama da Deputación en material gráfico de difusión: achegarase un exemplar.

* Anagrama da Deputación en vestimenta deportiva: fotografía ou recorte de prensa de presentación do equipo.

* Vallas ou pancartas: factura orixinal ou fotocopia compulsada acreditativa do seu pagamento e fotografía nítida e detallada.

* Fondo de Deputación en roldas de prensa: fotografía ou recorte de prensa do acto.

7.4.- Tramitación da xustificación.

Para os efectos de xustificar os gastos e coa finalidade de excepcionar o art. 31.2 da Lei Xeral de Subvencións, entenderase que o gasto está realizado coa presentación da documentación sinalada na base 7.3 anterior.

Á vista da documentación xustificativa presentada e logo dos informes previos da Sección de Cultura e Deportes e do Servizo de Fiscalización, o órgano competente valorará o cumprimento das actividades ou investimentos subvencionados e se a documentación é correcta, procederase ó seu pagamento.

Para a valoración do cumprimento da finalidade básica da subvención e pago dela, terase en conta o seguinte:

No caso de que se xustifique gasto polo 100% do presuposto subvencionado, aboarase a totalidade da subvención.

No caso de que se xustifique gasto inferior ó 100% e, polo menos do 50% do presuposto subvencionado, aboarase a parte proporcional da subvención.

No caso de que se xustifique gasto inferiór ó 50% do presuposto subvencionado a xustificar, non se considerará cumprida a finalidade básica da subvención, polo que non se aboará cantidade ningunha.

No caso de que a documentación xustificativa fose incorrecta ou insuficiente, darase un prazo de dez días para a súa corrección. Pasado dito prazo arquivarase a solicitude sen máis trámite.

O aboamento da subvención materializarase mediante ingreso na conta sinalada pola entidade.

8.- INCUMPRIMENTOS E SANCIÓNS.

Vencido o prazo de xustificación sinalado na base 7.1 ou, no seu caso, a prórroga, sen que a entidade presentara a documentación xustificativa, a Sección de Cultura e Deportes a requerirá para que a presente no prazo improrrogable de quince días.

A falta de presentación da documentación neste prazo suporá a perda da subvención e demáis responsabilidades previstas na Lei Xeral de Subvencións.

A presentación da documentación neste prazo excepcional non eximirá ó beneficiario da sanción que lle corresponda segundo a seguinte gradación:

* Retraso na presentación da xustificación ata un mes: sanción do 10% do importe da subvención, co límite de 75 €.

* Retraso na presentación da xustificación de un mes ata tres: sanción do 20% do importe da subvención, co límite de 400 €.

* Retraso na presentación da xustificación de máis de tres meses: sanción do 30% do importe da subvención, co límite de 900 €.

9.- CONTROL FINANCIEIRO POSTERIOR.

Consonte co disposto no art. 44 e seguintes da Lei Xeral de Subvencións, a Intervención Provincial elaborará anualmente o Plan de control financieiro das subvencións xustificadas e pagadas no ano anterior coa finalidade de comprobar, entre outros aspectos, o cumprimento das obrigas dos beneficiarios e a axeitada aplicación da subvención.

Co obxecto de facilitar a realización do control financieiro posterior das subvencións, os beneficiarios deberán realizar o pago por un medio no que quede acreditado documentalmente a súa data e a identidade do perceptor (transferencia bancaria, tarxetas de débido ou crédito, cheque nominativo,etc). Só excepcionalmente se poderá realizar o pago en metálico en importes inferiores a 150€ nos que non resulte posible a utilización dun dos medios anteriormente indicados.

Disposición adicional primera

Con carácter xeral admitiranse fotocopias sempre que veñan compulsadas:

* Diante de notario.

* Polo Rexistro Xeral da Deputación da Coruña.

* Polo secretario do concello, ou funcionario habilitado ó efecto, cando se refiran a expedientes de entidades do seu termo municipal.

* Polo Rexistro doutros organismos públicos, naqueles casos nos que se presenten os documentos a través doutros organismos públicos que estean autorizados a efectos de rexistro.

Disposición adicional segunda

Para o non previsto nesta convocatoria serán de aplicación as normas incluídas nas Bases de execución do presuposto xeral da Deputación da Coruña para o exercicio de 2008, na Lei 38/2003, Xeral de Subvencións e no seu Regulamento e na Lei 9/2007 de Subvenciones de Galicia .

Disposición adicional terceira

Aos efectos da salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, de 13 de decembro, de protección de datos de carácter persoal, faise constar que os datos das subvencións concedidadas quedarán incorporados ao Rexistro Público de Subvencións.

A Coruña, 28 de xaneiro de 2008.

O presidente,

Salvador Fernández Moreda.

O secretario,

José Luis Almau Supervía.

Reg. 08/951-x